Document ID: 32005R1403

UREDBA KOMISIJE (ES) št. 1403/2005
z dne 26. avgusta 2005
o določitvi količin in posameznih zgornjih mej za izdajo dovoljenj za uvoz dodatnih količin banan v nove države članice za četrto četrtletje leta 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 41(1) Akta,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1),
ob upoštevanju naslednjega:
(1)
Uredba Komisije (ES) št. 1892/2004 (2) je sprejela prehodne ukrepe, potrebne za lažji prehod iz režimov, veljavnih v novih državah članicah pred pristopom v Evropsko unijo, v uvozni režim, ki izhaja iz skupne ureditve trga v sektorju banan, za leto 2005. Za zagotavljanje preskrbe trga, zlasti v novih državah članicah, je ta uredba v obliki prehodnega ukrepa določila dodatno količino za izdajo uvoznih dovoljenj. Upravljanje te dodatne količine mora biti izvršeno z uporabo mehanizmov in instrumentov, kot jih določa Uredba Komisije (ES) št. 896/2001 z dne 7. maja 2001 o določitvi podrobnih pravil za uporabo Uredbe Sveta (EGS) št. 404/93 glede režimov uvoza banan v Skupnost (3).
(2)
Treba je določiti količine, ki so na razpolago za uvoz v okviru te dodatne količine za četrto četrtletje leta 2005, ob upoštevanju, na eni strani, obsega dodatne količine za leto 2005, predvidenega v členu 3 in 4 Uredbe (ES) št. 1892/2004, ter na drugi strani uvoznih dovoljenj za prva tri četrtletja leta 2005.
(3)
Glede na dejstvo, da se mora ta uredba uporabljati pred začetkom obdobja za vložitev zahtevkov za dovoljenja za četrto četrtletje leta 2005, je treba urediti, da ta uredba začne veljati takoj.
(4)
Ta uredba se uporablja za dobavitelje s sedežem v Skupnosti, ki so registrirani v skladu s členoma 5 in 6 Uredbe (ES) št. 1892/2004.
(5)
Ukrepi, predvideni s to uredbo, so v skladu z mnenjem Upravljalnega odbora za banane -
SPREJELA NASLEDNJO UREDBO:
Člen 1
1. Za četrto četrtletje leta 2005 so razpoložljive količine predvidene v členu 3(1) uredbe (ES) št. 1892/2004, ki so na razpolago za uvoz dodatnih količin banan, določene v Prilogi.
2. Za četrto četrtletje leta 2005 se zahtevki za uvozna dovoljenja v okviru dodatnih količin:
(a)
ki jih vložijo tradicionalni dobavitelji, ne smejo nanašati na količino, ki presega razliko med referenčno količino, določeno in sporočeno na podlagi člena 5(5) Uredbe (ES) št. 1892/2004, in vsoto količin, zajetih v uvozna dovoljenja, izdana za prva tri četrtletja leta 2005;
(b)
ki jih vložijo netradicionalni dobavitelji, ne smejo nanašati na količino, ki presega razliko med letno količino, določeno in sporočeno dobavitelju na podlagi člena 6(6) Uredbe (ES) št. 1892/2004, in vsoto količin, zajetih v uvozna dovoljenja, izdana za prva tri četrtletja leta 2005.
Da se sprejmejo, imajo zahtevki za uvozna dovoljenja priloženo kopijo uvoznega dovoljenja (uvoznih dovoljenj), izdanega (izdanih) dobavitelju za prejšnja četrtletja leta 2005.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. avgusta 2005

Labels: 3
17
15